Assosiointineuvoston päätös N:o 1/96, Euroopan yhteisöjen ja niiden jäsenvaltioiden sekä Romanian assosiointi, tehty 22 päivänä heinäkuuta 1996, romuraudan viennistä Romaniasta yhteisöön



Virallinen lehti nro L 236 , 18/09/1996 s. 0045 - 0046



ASSOSIOINTINEUVOSTON PÄÄTÖS N:o 1/96, Euroopan yhteisöjen ja niiden jäsenvaltioiden sekä Romanian assosiointi, tehty 22 päivänä heinäkuuta 1996, romuraudan viennistä Romaniasta yhteisöön (96/549/Euratom, EHTY, EY) ASSOSIOINTINEUVOSTO, joka katsoo, että Euroopan yhteisöjen ja niiden jäsenvaltioiden sekä Romanian 1 päivänä helmikuuta 1995 voimaan tulleen assosioinnista tehdyn Eurooppa-sopimuksen (1), jäljempänä `sopimus`, pöytäkirjassa N:o 2 olevassa 11 artiklassa tarkoitettu yhteydenpitoryhmä kokoontui 4 ja 5 päivänä maaliskuuta 1996 käsittelemään romuraudan vientiä Romaniasta yhteisöön koskevien rajoitusten asteittaista poistamista sopimuksen 14 artiklan ja liitteen IX määräysten mukaisesti, yhteydenpitoryhmä muistutti 4 ja 5 päivänä maaliskuuta 1996 pitämässään kokouksessa, että kaikki sopimuksen liitteessä IX luetellut romuraudan vientirajoitukset olisi poistettava sopimuksen voimaantuloa seuraavan viidennen vuoden loppuun mennessä, ja yhteydenpitoryhmä totesi Romanian päättäneen luopua vientirajoituksista asteittain vuosina 1996 ja 1997, ja sopimuksen 106 artiklan nojalla perustettu assosiointineuvosto päätti, että yhteydenpitoryhmän suositukset olisi vahvistettava assosiointineuvoston päätöksellä, ON PÄÄTTÄNYT SEURAAVAA: 1 artikla 1. Sopimuksen 14 artiklan mukaisesti poistetaan liitteessä IX luetellut määrälliset romuraudan vientirajoitukset ja vaikutuksiltaan vastaavat muut toimenpiteet sopimuksen voimaantuloa seuraavan viidennen vuoden loppuun mennessä eli 31 päivään joulukuuta 1997 mennessä. 2. Romania poistaa liitteessä IX luetellut romuraudan vientirajoitukset asteittain. Se sallii näiden tuotteiden viennin yhteisöön seuraavien määrällisten rajojen mukaisesti: 100 000 tonnia vuonna 1996 ja 250 000 tonnia vuonna 1997. Romania toteuttaa tarvittavat kansalliset toimenpiteet vuoden 1996 kiintiön soveltamiseksi mahdollisimman pian. Kiintiö avataan 1 päivästä elokuuta 1996. 3. Romanian viranomaiset ilmoittavat yhteisölle tämän asteittaisen poistamisen täytäntöönpanemiseksi toteuttamistaan sisäisistä toimenpiteistä ja toimittavat yhteisölle yksityiskohtaiset tiedot myönnetyistä vientilisensseistä ja viennistä kuuden kuukauden välein sekä ensimmäisen osakertomuksen kolmen kuukauden kuluttua vuoden 1996 kiintiön avaamisesta. Yhteydenpitoryhmä seuraa määräajoin vientirajoitusten asteittaista poistamista ja antaa tarvittaessa uusia suosituksia assosiointikomitealle tai assosiointineuvostolle. 4. Assosiointineuvosto toteaa, että komission rahoittama selvitys Romanian romurautatilanteesta on tekeillä. 2 artikla Tässä päätöksessä tarkoitetut tiedonannot yhteisölle on toimitettava Euroopan yhteisöjen komissiolle (PO I/D/2 ja PO III/C/2). 3 artikla Tämä päätös sitoo sekä yhteisöä että Romaniaa, jotka toteuttavat tarvittavat toimenpiteet sen täytäntöönpanemiseksi. Tämä päätös tulee voimaan päivänä, jona se allekirjoitetaan. Tehty Brysselissä 22 päivänä heinäkuuta 1996. Assosiointineuvoston puolesta T. MELESCANU Puheenjohtaja (1) EYVL N:o L 357, 31.12.1994, s. 2